" Zwi ḓo vha zwa ndeme kha inwi u ḓivha zwivhuya zwa zwiwo zwe zwa bvelela, nahone ni tea u dzhiela nṱha nyimele, zwi amba uri, ḓivhazwakale, tshifhinga, muḓi, nyimele, nz, musi ni tshi ṱoḓou wana vhuḓi/zwivhuya. Tsumbo: Humbulani arali ni tshi khou vhala vhurifhi vhu bvaho kha mufumakadzi vhu re na zwi tevhelaho: ""Ṅwana wanga wa musidzana u ḓo vha o livha Natalia musi a tshi tou bva u malwa."" Tshitatamennde itshi tshi ri ṋea mafhungo mangafhani? A si manzhi, u swikela ro no sedza kha datumu. Musi ri tshi wana uri vhurifhi ho ṅwalwa nga 1838, ri wana uri mutaladzi muthihi u nga ḓi amba zwinzhi! Mufumakadzi muṱuku o livhaho Natalia nga 1838 nga tshifhinga tsha ‘Great trek’ a nga vha o a tshi khou tevhela munna wawe we a vha a kha lwendo lu ofhisaho lwe a takuwa a sa ḓivhi hune a ḓo fhelela hone a tshi khou ṱoḓa vhudzulo kana fhethu ha ndimo. Mme uyu u tea u vha o vha o tshuwela ṅwana wawe tshoṱhe, nahone o tshuwa uri zwi ḓo dzhia tshifhinga tshilapfu a sa athu u vhona ṅwana wawe arali hu uri u ḓo dovha a mu vhona! Tshifhinga, zwiwo zwi rangelaho, na maime zwa tshifhinga tshiṅwe tsho ṋewaho zwi ḓo vha na zwine zwa ita kha ṱhoho ine na khou guda nga hayo. Nyimele ya divhazwakale i ni thusa u pfesesea kuhumbulele kwa vhathu.  Muhumbulo wa u thoma wa u guda nyimele ya ḓivhazwakale murahu ha tshiwo tshi kene kana lushaka lwa ha tshiwo tshyimele ya zwa tshifhinga tsufumakadzi vhu re na zwi tevhelahohanedzuṅwaliwa nga havho. U ḓivha zwithu zwa matshilisano, ikonomi, kana zwa poha zwi zwi thusaho u ṅwalwa ha nganea kana maanea makene zwi nga ni thusa u pfesesa zwinzhi nga ha zwine muṅwali a ṱoḓou amba. Zwiṅwe hafhu, u pfesesa uhu hu ni thusa u ḓivhekanya zwavhuḓi na vhabvumbedzwa vha tshini t. Zwi ḓo thusa hafhu kha kuhumbulele kwa vhabvumbedzwa vha ḓivhazwakale vha vhukuma, zwi ni thusaho u pfesesa tsheo dzine vha dzi dzhia. Nyimele ya Ḓivhazwakale I Thusa uri hu Pfeseswe nga ha Zwivhangi na Zwivhangwa Nyimele ya divhazwakale i dovha hafhu ya vha ya ndeme kha uri hu pfesesiwe milayo yo shumaho kha zwivhangi na zwivhangwa kha ḓivhazwakale. Musi zwiṅwe zwiwo, u fana na bulayo ḽa muṅwe rapoḽitiki, zwi si nga si vhe zwithu zwine zwa nga itisa uri hu vhe na nndwa ya shango mihumbuloni yaṋu ya tshizwinozwino, zwiwo zwi fanaho na izwo zwo vha zwo lingana tshifhingani tshavho kha u ṱuṱuwedza nndwa ya ḽifhasi ya u thoma. Nyanyuwo dza zwa poḽitiki na dza ikonomi kha zwiwo zwiṱuku dzi nga pfesesiwa fhedzi nga u thoma u guda zwavhuḓi mvelele na tshiimo tsha zwifhinga. Nyimele dza Ḓivhazwakale dzi Ṱalutshedza Zwi sa pfesesei Nyimele ya divhazwakale i a kona u thusa u ṱalutshedza zwithu zwinzhi zwi sa pfesesi zwine vhathu vha dzulela u zwi vhona musi vha tshi guda kha ḓivhazwakale kana ḽitheretsha. Tsumbo: zwitaila na maitele zwine zwa vhonala zwi zwa fhasi kana zwi tshi shonisa. Zwo vha zwi zwa maṱhakheni miṅwahani ya ḓana (100) yo fhelaho. U pfesesa mbuno dzo raliho na uri zwo ḓa hani zwi nga kona u ni thusa uri ni pfesese khwiṋe tshifhinga tshe zwiwo zwine na khou guda nga hazwo zwa bvelela ngatsho. Sa zwenezwi zwine na vhona zwiwo zwa tshifhingani tsho fhiraho zwi sa pfesesei, na matshudeni vha tshifhingani tshi ḓaho vha ḓo ḓi vhona matshilele aṋu a sa pfesesei miṅwahani ya ḓana (100) u bva zwino. Nyimele dza Ḓivhazwakale dzi ni Tendela u Vhona zwi Fanaho na zwi sa Fani 52 GAIDI YA U ḒIGUDISA YAKUSHUMISELE KWO KHETHEAHO KWA LUAMBO (KKL) | TSHIVENḒA"